Especie

En biolochía, una especie (d'o latín spĕcĭes) ye una d'as unidaz basicas d'a biodiversidat. Per un regular, una especie ye constetuita d'organismos individuals d'una población natural, con:

 Capacidat ta cobrir-se entre ellos y reproducir-se, librando nuevos individuos fértils.
 Aspecto fisico, caracteristicas y chenoma similars, pos tienen ancestros comuns en tiempos relativament recients.

D'antes no se determine si diferents individuos perteneixen a la mesma especie, cal estudiar-los ta poder unificar-ne os rasgos a considerar. Anque bi ha diferents definicions d'especie, huei a separación d'entre especies ye prou bien definita, atamas d'a linia separadera d'especies y subspecies que ye mes deficil de determinar concluyentement. As especies s'agrupan en cheneros, familias, órdens..., d'alcuerdo con o suyo parentache filochenetico.

En a clasificación cientifica, cada especie tiene un nombre binominal; o primero ye especificar-ne o chenero y dimpués a especie, anque, ta identificar-la s'han de mentar es dos nombre chuntos, per un regular escritos en corsiva (perque son en latín) y subrayatos cuan son escritos a man. Asinas, os humanos somos una especie d'o chenero Homo, dita Homo sapiens. Esta nomenclatura fue estandardizada per Carl von Linné en o sieglo XVIII y a sobén s'en diz "nomenclatura linneguana". Mes formalment, o nombre especifico se gosa escribir con o suyo descubridor u descriptor acompanyando-lo, chunto con l'anyo en que ne facioron a primer descripción.

 Numero d'especies 
Alto u baixo, o numero d'especies d'eucariotas descritas (2004) se puet desglosar asinas:Entrata  en a Lista Roya d'as Especies Menazatas

 58.808 Vertebrata:
 5.488 Mammalia  Mammalia en a Lista Roya d'as Especies Menazatas..
 9.934 Aves.
 8.240 Reptilia.
 +6.000 Amphibia  Amphibia en a Lista Roya d'as Especies Menazatas..
 29.300 Pisces.
 1.190.200 Invertebratos:.
 950.000 Insecta.
 70.000 Mollusca.
 40.000 Crustacea.
 130.200 altros invertebratos.
 287.655 Plantae:
 15.000 molsas.
 13.025 falces.
 980 Gimnosperma.
 199.350 Magnoliopsida.
 59.300 Lilliopsida.
 10.000 liquens.
 16.000 Fungi.

Total: 1.562.663 especies

 Se veiga tamién 
 Sistema de nomenclatura binominal.
 Clasificación cientifica.
 Clase (biolochía).
 Orden (biolochía).
 Familia (biolochía).
 Chenero (biolochía).

Vinclos externos

  catalogueoflife.org.

 Referencias 

Categoría:Categorías taxonomicas